armvectores/hy_wikipedia_2023 huggingface dataset:
Արոսի Կուզնեցովի

Արոսի Կուզնեցովի կամ արոսենի սովորական (լատ.՝ Sorbus aucuparia), վարդազգիների ընտանիքին պատկանող տերևաթափ թուփ։


== Կենսաբանական նկարագիր ==

Տերևները բարդ, կլորավուն են, հերթադիր, կենտ փետրաձև, բաղկացած 9-10 մմ մուգ կանաչ տերևներից։ Ծաղիկները սպիտակ են, մանր, հավաքված 10-15 սմ տրամագծով վահանանման ծաղկաբույլերում։ Սովորաբար ծաղկում է մայիս-հունիս ամիսներին, մոտավորապես 1 ամիս տևողությամբ։ Պտուղները կլոր են, 0,8-1 սմ տրամագծով, հավաքված պտղաբույլերում, ունեն նարնջակարմրավուն գույն։ Սովորական արոսենին բավականին ցրտադիմացկուն է, ստվերատար, վատ չի տանում երաշտը, հողի նկատմամբ քիչ պահանջկոտ է, սակայն լավ է աճում խոնավ, փուխր, պարարտ հողերում։ Տուժում է օդի չորությունից, ծխից և վնասակար գազերից։


== Տարածում ==
Տարածված է Կովկասում, Տաշիրի, Ստեփանավանի, Թումանյանի, Ապարանի, Արագածի շրջաններում։ Աճում է ծովի մակերևույթից 1600-2300 մ բարձրության վրա։


== Բույսի դիմացկունությունը ==
Արտակարգ դիմացկուն բույս է։ Շոգադիմացկուն, ցրտադիմացկուն, չորադիմացկուն, երաշտադիմացկուն բույս է։ Պահանջկոտ չէ հողի նկատմամբ։ Աճում է բոլոր տեսակի հողերում։


== Բազմացում ==
Հաջողությամբ բազմանում է սերմերով։ Արոսենու այս տեսակը ունի բրգանման, լացող և խայտաբղետ տերևներով պարտիզային ձևեր։ Մեր հանրապետությունում խորհուրդ է տրվում օգտագործել նախալեռնային և լեռնային գոտիների բնակավայրերի, խմբերի և ծառուղիների տեսքով։


== Կիրառում ==
Կիրառվում է որպես դեկորատիվ բույս։


== Տարածվածություն ==
Բնության մեջ աճում է Եվրոպայում, Սիբիրում, Հեռավոր Արևելքում, Կովկասում և Ղրիմում։


== Հոմանիշներ ==

Sorbus altaica Koehne
Sorbus amurensis Koehne
Sorbus anadyrensis Kom.
Sorbus aucuparia var. typica C.K.Schneid.
Sorbus boissieri C.K.Schneid.
Sorbus boissieri var. adsharica Sosn.
Sorbus camschatcensis Kom.
Sorbus glabrata (Wimm. & Grab.) Hedl.
Sorbus kamtschatcensis Kom.
Sorbus pohuashanensis (Hance) Hedl.
Sorbus pohuashanensis var. amurensis (Koehne) Y.L.Chou & S.L.Tung
Sorbus polaris Koehne
Aucuparia sylvestris Medik.
Mespilus aucuparia (L.) Scop.
Pyrenia aucuparia (L.) Clairv.
Pyrus aucuparia (L.) Gaertn.
Pyrus aucuparia var. typica (C.K.Schneid.) Asch. & Graebn.
Pyrus rossica A.D.Danilov


== Պատկերասրահ ==

		
		
		
		


== Գրականություն ==
Արծ. Ա. Գրիգորյան Գեղազարդ Պարտիզագործություն
Լ.Հ.Հարությունյան- Քո շրջապատի թփերը, Երևան 1984 թվական
Պոկրովշչինա (գյուղ, Գրեբյոնկայի շրջան)

Պոկրովշչինա (ուկրաիներեն՝ Покровщина), գյուղ Ուկրաինայի Պոլտավայի մարզի Գրեբյոնկայի շրջանում։ Հիմնադրվել է 1770 թվականին։
2001 թվականի տվյալներով Պոկրովշչինա գյուղում բնակվում էր 232 մարդ։ Բնակավայրը զբաղեցնում է 1447 կմ² տարածք։ Բնակչության խտությունը կազմում էր 160,33 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերվոնոարմեյսկոե Պերվոե

Չերվոնոարմեյսկոե Պերվոե (ուկրաիներեն՝ Червоноармійське Перше), գյուղ Ուկրաինայի Խարկովի մարզի Վոլչանսկի շրջանում։ Բնակավայրը նախկինում նաև անվանվել է Սիմոնովկա։ Հիմնադրվել է 1600 թվականին։
2001 թվականի տվյալներով Չերվոնոարմեյսկոե Պերվոե գյուղում բնակվում էր 331 մարդ։ Բնակավայրը զբաղեցնում է 0,141 կմ² տարածք։ Բնակչության խտությունը կազմում էր 2347,52 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շահան (այլ կիրառումներ)

Շահան անվանումը կարող է ունենալ հետևյալ կիրառումները․

Շահան, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում
Շահան Շահնուր (1903–1973), կամ Արմեն Լյուբեն, հայ գրող, սփյուռքահայ գրականության հիմնադիրներից
Շահան Նաթալի (1884-1983), հայ հասարակական-քաղաքական գործիչ, գրող և փիլիսոփա
Պահակ (թերթ, Թիֆլիս)

Անվան այլ կիրառումների համար տե՛ս՝ Պահակ (այլ կիրառումներ)Պահակ, կիսալեգալ ագիտացիոն օրաթերթ, ՌԿ(բ) կ Կովկասյան երկրային կոմիտեի օրգան։ Հրատարակվել է 1920 թվականին (23 համար, 1-ինը՝ հունվարի 1, 1920, 23-րդը՝ հունվարի 23, 1920), Թիֆլիսում։
Խմբագիր հրատարակիչներ՝ Դ․ Տեր-Սիմոնյան, Վ․ Երեմյան։ Հայ աշխատավորական զանգվածների շրջանում պրոպագանդել է Հոկտեմբերյան հեղափոխությունը, նրանց կոչ արել հետևել Ռուսաստանի բանվոր դասակարգի ու աշխատավոր գյուղացիության օրինակին և ազատագրության հույսերը կապել բոլշևիկների, խորհրդային Ռուսաստանի ու կարմիր բանակի հետ։ «Հայաստանի դաշնակցական կառավարությունը և հայ աշխատավորությունը», «Դաշնակցությունը «դժգոհ» է Գերագույն խորհրդից», «Ովքե՜ր են մենշևիկները», «Բթամտություն թե քծնանք» և այլ հոդվածներում թերթն ագրեսիվորեն դեմ է արտահայտվել դաշնակցության քաղաքականությունը։
Տպագրվել են Մաքսիմ Գորկու, Հակոբ Հակոբյանի ստեղծագործությունները, գրախոսականներ Ալեքսանդր Բլոկի և Ալեքսանդր Գերցենի գործերի մասին։
Ունեցել է «Խորհրդային Ռուսաստանում», «Քաղաքացիական պատերազմ», «Մամուլ», «Բանվորական կյանք» կայուն խորագրերը։ Աշխատակցել են Սեյրին (Ա․ Գուլոյան), Հ․ Ազիզյանը, Ս․ Խանոյանը, Շ․ Ամիրխանյանը և ուրիշներ։
Պոդլեսի

Պոդլեսի (ուկրաիներեն՝ Підліси), գյուղ Ուկրաինայի Վոլինի մարզի Կովելի շրջանում։ Հիմնադրվել է 1564 թվականին։
2001 թվականի տվյալներով Պոդլեսի գյուղում բնակվում էր 240 մարդ։ Բնակավայրը զբաղեցնում է 0,651 կմ² տարածք։ Բնակչության խտությունը կազմում էր 368,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տուլչինի շրջան

Տուլչինի շրջան (ուկրաիներեն՝ Тульчинський район), շրջան Ուկրաինայի Վիննիցայի մարզում։
Ստեղծվել է 1923 թվականին։ Վարչական կենտրոնը՝ Տուլչին։


== Աշխարհագրություն ==
Շրջանի տարածքի մակերեսը կազմում է 1120 կմ²։


== Բնակչություն ==
2005 թվականի մարդահամարի արդյունքներով շրջանում բնակվում էր 64927 մարդ։ Բնակչության խտությունը կազմում էր 57,97 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ֆաբիանա Դադոնե

Ֆաբիանա Դադոնե (իտալերեն՝ Fabiana Dadone, փետրվարի 12, 1984(1984-02-12), Կունեո, Պիեմոնտ, Իտալիա), իտալացի քաղաքական գործիչ, Պատգամավորների պալատի պատգամավոր` Հինգ աստղերի շարժում կուսակցությունից։ 2019 թվականից` Իտալիայի պետական ծառայության հարցերով փաստացի նախարար։


== Պատմություն ==
Ստացել է իրավաբանական կրթություն, մասնագիտությամբ իրավաբան է։ Պատգամավորների պալատի պատգամավոր է ընտրվել 2013 թվականի մարտի 19-ին՝ խորհրդարանական ընտրությունների արդյունքում, Պիեմոնտի 2-րդ ընտրատարածքից։ 2013 թվականի մայիսի 7-ից իր գործունեությունն է ծավալում I հանձնաժողովում (Սահմանադրության, խորհրդի նախագահի և ներքին գործերի հարցերի)։ 2013 թվականի հոկտեմբերի 11-ից Իտալիայում գործող կազմակերպված հանցավոր խմբավորումների (իտալական և արտասահմանյան) դեմ պայքարի խորհրդարանական կոմիտեի անդամ է։
Դադոնեն երկու անգամ մասնակցել է Հինգ աստղերի շարժման խմբակցության ղեկավարի ընտրություններին և 2014 թվականի հոկտեմբերի 21-ին հաղթանակ տարել՝ առաջ անցնելով Մասիմո Արտինիից։ 2015 թվականի փետրվարի 9-ին նա խմբակցության ղեկավար է դարձել` Անդրեա Չեկոնիի հեռանալուց հետո։ 2015 թվականի մայիսի 11-ին Դադոնեն լքել է այդ պաշտոնը՝ զիջելով այն Ֆրանչեսկա Բուզինարոլոյին։
2019 թվականի սեպտեմբերի 4-ին Ջուզեպպե Կոնտեի երկրորդ կառավարության ձևավորման ժամանակ Ֆաբիանա Դադոնեն նշանակվել է Իտալիայի պետական ծառայության գործերի փաստացի նախարար, և սեպտեմբերի 5-ին տեղի է ունեցել կառավարության երդմնակալության արարողությունը։


== Ծանոթագրություններ ==


== Արտաքին հղումներ ==
Պաշտոնական կայք(իտալ.)
Ֆաբիանա Դադոնե Թվիթթերում
Պրոֆիլը Իտալիայի պատգամավորների խորհրդարանի կայքում(իտալ.)
Հարձակում Օրակզայի վրա

Հարձակում Օրակզայի վրա (կամ Ես ձեզ դաս կտամ ռազմական գործողություն), որը սկսվել է 2010 թվականի մարտի 23-ին, դրանից հետո ինչ պակիստանական զորքերը մտան Օրակզայ գործակալության տարածք (որը վերահսկում է Թալիբանը)։ Այս ռազմական գործողությունը եղել է Վազիրիստանի պատերազմի մի մասը։


== Հարձակման ժամանակագրությունը ==


=== Մարտի 23 ===
Պակիստանական զորքերը սկսեցին ռազմական գործողություն Օրակզայում, Պակիստանի ցամաքային ուժերի գնդապետ՝ Թարիկ Հանայի ղեկավարությամբ, 2010 թվականի մարտի 23-ին։


=== Մայիսի 5 ===
Օրակզայ գործակալության մի մասն արդեն մաքրվել է զինյալներից, Թալիբանը կորցրեց գրեթե 400 զինյալներ և նահանջեց հետևյալ տարածքից։


=== Հունիսի 1 ===
Պակիստանական իշխանությունները հայտարարեցին գործակալությունում Թալիբանի դեմ վերջնական հաղթանակի մասին։


=== Հունիսի 13 ===
6 պակիստանցի զինվոր և Թալիբանի գրեթե 44 զինյալ սպանվեցին Օրակզայում զինված բախման ժամանակ։ Վերախմբավորումից հետո Թալիբանը սկսեց մասշտաբային հակահարձակում, որը շուտով ձախողվեց։


== Արդյունքը ==
Չնայած պակիստանական իշխանությունների հայտարարությունների, թե Թալիբանին հաղթել են տվյալ գործակալությունում, զինված բախումները շարունակվում են առ այսօր։


== Ծանոթագրություններ ==


== Արտաքին հղումներ ==
Полный анализ ситуации в Оракзаи (անգլերեն)
Մեսրոպ Մաքսուդյան

Մաքսուդյան Մեսրոպ (1876 - 1918), բանասեր, թարգմանիչ։
Սկզբնական կրթությունն ստացել է Կ. Պոլսում։ Այնուհետև սովորել է Էջմիածնի Գևորգյան ճեմարանում, Սորբոնի համալսարանում, հետևել լեզվաբանության դասընթացներին, աշակերտել Ա. Մեյեին։ 1902 թվականին Էջմիածնում ձեռնադրվել է վարդապետ, դասավանդել Գևորգյան ճեմարանում։ 1912 թվականին Փարիզում (ֆրանսիա) լույս է տեսել նրա «Ակնա բարբառը» աշխատությունը։ 1914 թվականին Մաքսուդյանը դարձել է Փարիզի լեզվաբանական ընկերության անդամ։ Գրել է հոդվածներ, կատարել թարգմանություններ Հաֆեզից ու Սաադիից, որոնք տպագրել է «Անահիտ», «Լումա», «Արարատ», «Տարազ» պարբերականներում։ Լույս է ընծայել Հաֆեզի թարգմանությունների մի ժողովածու («Օտար փունջեր», 1905), ինքնուրույն և թարգմանական գործերի ժողովածու («Հույզեր», 1915), Կալիդասայի «Շակունտալա»-ն (հրատարակություն 1949) և այլն։
Կոմպիլյացիա (գրականություն)

Կոմպիլյացիա (լատ.՝ compilatio, բառացի՝ գողություն, կողոպուտ), գրական-գեղարվեստական երկ, աշխատություն (գիտական կամ ուսումնական), որոնց մտքերն ու դրույթները, տվյալներն ու փաստերը փոխ են առնված ուրիշ հեղինակներից։
(8084) Դալաս

(8084) Դալաս (անգլ.՝ Dallas), աստերոիդ աստերոիդների հիմնական գոտում։ Հայտնաբերվել է 1989 թվականի փետրվարի 6-ին Մասահիրո Կոիշիկավայի կողմից Այաշի կայանում։
Միջին հեռավորությունը Արեգակից կազմում է 3,064006 ա. մ., առավելագույնը մոտենում է 2,3882 ա. մ. հեռավորության վրա և հեռանում 3,7398 ա. մ.։ Արեգակի շուրջ մեկ ամբողջական պտույտ է կատարում 1958,99 երկրային օրվա ընթացքում, իր ուղեծրով շարժվելով միջինում 0,183768 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8084) Դալաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սուխովոլյա (գյուղ, Լուցկի շրջան)

Անվան այլ կիրառումների համար տե՛ս՝ ՍուխովոլյաՍուխովոլյա (ուկրաիներեն՝ Суховоля), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1577 թվականին։
2001 թվականի տվյալներով Սուխովոլյա գյուղում բնակվում էր 191 մարդ։ Բնակավայրը զբաղեցնում է 0,681 կմ² տարածք։ Բնակչության խտությունը կազմում էր 280,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆյուրսթենցել

Ֆյուրսթենցել (գերմ.՝ Fürstenzell), կոմունա Գերմանիայի Բավարիա երկրամասում։
Ենթարկվում է Ստորին Բավարիա ադմինիստրատիվ կենտրոնին։ Մտնում է Պասաու շրջանի մեջ։ Բնակչությունը կազմում է 7719 մարդ (դեկտեմբերի 31, 2010 թվական)։ Զբաղեցնում է 79,31 կմ² տարածք։ Պաշտոնական կոդ՝ 09 2 75 122։


== Ծանոթագրություններ ==
(8014) 1990 MF

(8014) 1990 MF, աստերոիդ ապոլոնի ընտանիքում։ Հայտնաբերվել է 1990 թվականի հունիսի 26-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,746055 ա. մ., առավելագույնը մոտենում է 0,9503 ա. մ. հեռավորության վրա և հեռանում 2,5418 ա. մ., իսկ Երկրի ուղեծրին աստերոիդը նվազագույնը մոտենում է 0,0171 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 842,72 երկրային օրվա ընթացքում, իր ուղեծրով շարժվելով միջինում 0,427186 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8014) 1990 MF աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լաստենի գորշագույն

Լաստենի գորշագույն - (լատ.՝ Álnus incána) Կեչազգիների ընտանիքից է։ Մինչև քսան մետր բարձրության հասնող ծառ է, ծաղկում է ապրիլ - մայիս ամիսներին, պտուղները հասունանում են հոկտեմբերին, սակայն կոները բացվում են, սերմերը թափվում միայն փետրվար - մարտ ամիսներին։
Լաստենին խոնավասեր բույս է։ Աճում է գետերի և գետակների հովիտներում, լճերի ափերին, խոնավ անտառներում, նախաանտառային գոտիներում և այլն։ Դեղորայքային հումքը լաստենու կոներն են, որոնք հավաքում են աշնանը և ձմռանը` հոկտեմբերից մինչև մարտ ամիսները ընկած ժամանակամիջոցում։ Մկրատով կտրում են բարակ ճյուղերը և ձեռքով դրանց վրայից հավաքում կոները, որոնք հետո չորացնում են տաք տեղերում կամ վառարաններում։ Չոր կոները պահպանվում են չորս տարի։


== Քիմիական կազմը ==
Հարուստ է դաբաղող նյութերով։ Պարունակում է նաև ալկալոիդներ և այլ նյութեր։


== Բուժական ազդեցությունը ==
Ունի արտահայտված հակալուծողական հատկություն։ Աչքի է ընկնում նաև հակաբորբոքային, հյուսվածքների ամբողջականությունը վերականգնող ազդեցություններով։ Կիրառվում է բարակ և հաստ աղիների, լուծով ուղեկցվող բորբոքային հիվանդությունները բուժելիս։ Օգտակար է նաև ստամոքսի և տասներկումատնյա աղու խոցային հիվանդությունների, այրվածքների, մաշկի և բերանի խոռոչի լորձաթաղանթի բորբոքումների ժամանակ։


== Կիրառման եղանակները։ Ջրաթուրմ ==
Պատրաստում են չորս գրամ կոները մեկ բաժակ եռման ջրում թրմելով։ Ջրաթուրմը կարելի է պատրաստել նաև լաստենու կեղևից` տասնհինգ գրամ հումքը մեկ բաժակ եռման ջրում թրմելու ձևով։ Խորհուրդ է տրվում խմել մեկ ճաշի գդալ, օրական երեքից - չորս անգամ։ Լաստենու կոները եփուկի ձևով կիրառվում են նաև այրվածքների և մաշկի բորբոքումների ժամանակ` թրջոցներ դնելով, լոգանք ընդունելով։


== Աղբյուր ==
Է. Գ. Ղուկասյան - Բուժում դեղաբույսերով։ Երևան։ «Նարեկացի» 1992 թվական էջ 43
Գրուշևկա (Զիմովնիկի շրջան)

Անվան այլ կիրառումների համար տե՛ս՝ Գրուշևկա (այլ կիրառումներ)Գրուշևկա (ռուս.՝ Грушевка), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Լենինսկի գյուղական համայնքի կազմի մեջ։
Ժուրավլևկա (գյուղ, Աուրգազինսկի շրջան)

Անվան այլ կիրառումների համար տե՛ս՝ Ժուրավլևկա (այլ կիրառումներ)Ժուրավլևկա (ռուս.՝ Журавлевка, բաշկիրերեն՝ Журавлевка), գյուղ Ռուսաստանի, Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սաթերձե

Սաթերձե (վրաց.՝ სათერძე), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 6 մարդ։


== Ծանոթագրություններ ==
Portugal. The Man

Portugal. The Man, ամերիկյան ինդի ռոք խումբ Ալյասկա նահանգի Ուասիլա քաղաքից։ Գրեմմիի 60-րդ մրցանակաբաշխության ժամանակ խումբը հաղթել է «Լավագույն փոփ դուո/խումբ ելույթ» անվանակարգում «Feel It Still» երգի համար։


== Կենսագրություն ==
2009 թվականին տղաները ճանաչում են ձեռք բերել ԱՄՆ-ում Bonnaru և Lollapalooza փառատոններին մասնակցելու շնորհիվ։ Երբ խմբի վոկալիստ Ջոն Գուրլին մտածում էր խմբի անունը, նա Պորտուգալիայի մասին գիտեր միայն նրա մայրաքաղաքի անունը (Լիսաբոն), որ այնտեղ գեղեցիկ ծովափեր կան, և որ «Portugal բառը զիլ է հնչում»։ Դրա շնորհիվ խումբը հիմնադրման օրվանից մեծ ճանաչում է ձեռք բերել Պորտուգալիայում։
2011 թվականին Atlantic Records-ի հետ համատեղ թողարկված «In The Mountain In The Cloud» ձայնասկավառակի շնորհիվ խումբը դարձել է հանրահայտ ամբողջ նահանգում։ Երաժիշտները հայտնվել են Կոնան Օ'Բրայենի հեռուստաշոուում և MTV-ի լավագույն ալբոմների ցանկի իներորրդ հորիզոնականում։ 2011 թվականի վերջում Atlantic Records-ի շնորհիվ մասնակցել է հայտնի փառատոնների և հեռուստաշոուների։ Ձայնասկավառակի վաճառքը հաջող է ընթացել, իսկ երկրպագուների թիվը գնալով կրկնապատկվել է։


== Անդամներ ==


=== Խմբի անդամներ ===
Ջոն Գուրլի` վոկալ, կիթառ, երգեհոն (2004–ներկա)
Զաքարի Սքոթ Կարազերս` բաս կիթառ, բեք վոկալ (2004-ներկա)
Քայլ Օ'Քվին` ստեղնաշարային գործիքներ, սինթեզատոր, կիթառ, բեք վոկալ (2007, 2012–ներկա)
Էրիկ Հոուք` կիթառ (2015–մինչ այժմ)
Ջեյսոն Սեքրիստ` հարվածային գործիքներ (2005–2008, 2009-2011, 2016–ներկա)
Քեյն Ռիթչոթ` հարվածային գործիքներ, բեք բոկալ, (2012–2016, 2017–ներկա)


=== Նախկին անդամներ ===
Ռայան Նեյբորս` ստեղնաշարային գործիքներ, բեք վոկալ (2006-2012)
Ուեսլի Հաբարդ` ստեղնաշարային գործիքներ (2004-2006)
Նոա Գերշ` կիթառ, վոկալ, percussion (2011-2013)
Նիկ Քլեյն` կիթառ (2004-2005)
Հարվին Թամբլսոն` բիթ (2004-2005)
Գարեթ Լունսֆորդ` հարվածային գործիքներ (2009)


=== Սեսիոն երաժիշտներ ===
Քիրք Օունստեդ` բիթեր
Դուի Հալպաուս` կիթառ
Մեթյու Մուր` կիթառ
Զոի Մենվիլ` վոկալ


== Սկավառակագրություն ==


=== Ստուդիական ալբոմներ ===


== Ծանոթագրություններ ==


== Արտաքին հղումներ ==
Պաշտոնական կայք Archived 2019-04-20 at the Wayback Machine.
Սոկոլովո (գյուղ, Զմիյովի շրջան)

Սոկոլովո (ուկրաիներեն՝ Соколове), գյուղ Ուկրաինայի Խարկովի մարզի Զմիյովի շրջանում։ Բնակավայրը նախկինում նաև անվանվել է Սոկոլով։ Հիմնադրվել է 1660 թվականին։
2001 թվականի տվյալներով Սոկոլովո գյուղում բնակվում էր 1 464 մարդ։ Բնակավայրը զբաղեցնում է 3172 կմ² տարածք։ Բնակչության խտությունը կազմում էր 461,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ցեսիսի շրջան

Ցեսիսի շրջան (լատիշ․՝ Cēsu novads), վարչա-տարածքային միավոր Լատվիայի Հանրապետության կենտրոնական մասում՝ Վիդզեմե տարածաշրջանում։ Շրջանը բաղկացած է Վայվեի վոլոստից, և վարչական կենտրոն Ցեսիս քաղաքից։ Շրջանը ստեղծվել է 2009 թվականի հուլիսի 1-ին։ Տարածքը կազմում է 171,7 կմ²։ Սահմանակից է Ամատայի, Պարգաույայի, Պրիեկուլյիի և Վեցպիեբալգայի շրջանների հետ։


== Բնակչություն ==
2010 թվականի հունվարի 1-ի դրությամբ շրջանի բնակչությունը կազմում էր 19 671 մարդ։
2011 թվականի Լատվիայի բնակչության մարդահամարի արդյունքներով ազգային կազմն էր՝


== Տարածքային բաժանում ==
Ցեսիս (լատիշ․՝ Cēsu pilsēta)
Վայվեի վոլոստ (լատիշ․՝ Vaives pagasts)


== Ծանոթագրություններ ==


== Արտաքին հղումներ ==
Շրջանի պաշտոնական կայքը (լատիշերեն)
Սեն Ռիշոմոն (կանտոն)

Սեն Ռիշոմոն (ֆր.՝ Sains-Richaumont), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Վերվեն օկրուգի մեջ։ Համաձայն 2006 թվականի մարդահամարի կանտոնի բնակչությունը 4354 մարդ էր։Կանտոնի համարը 227 է։ Սեն Ռիշոմոն կանտոնում կա 19 կոմունա, որոնցից ամենամեծը Սեն Ռիշոմոն կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Պադմե Ամիդալա

Պադմե Ամիդալա Նաբերրիյեն (անգլ.՝ Padmé Amidala Naberrie, 46 մինչև յ. ճ. — 19 մինչև յ. ճ.)
«Աստղային պատերազմներ» ֆանտաստիկ սագայի կերպար է, Նաբու մոլորակի թագուհի, հետո Գալակտիկական սենատոր Նաբույից, Էնակին Սքայուոքերի կինը, Լյուք Սքայուոքերի և Լեյա Օրգանայի մայրը։
Կոմեդի Ֆրանսեզ

Ֆրանսիական կատակերգական թատրոն (ֆր.՝ Comedie-Francaise), Ֆրանսիայի ազգային հնագույն թատրոնը։ Հիմնադրվել է 1680 թվականին, Փարիզում, Լյուդովիկոս XIV-ի հրամանագրով՝ միավորելով Մոլիերի և «Բուրգունդյան օթել» թատրոնները։
Թատերախմբում էին Մ. Շանմելեն, Մ. Բարոնը, Շ. Լագրանժը, Ա. Բեժարը և ուրիշներ։ Ձեռք բերելով դրամայի բեմադրության մենաշնորհ՝ «Կոմեդի Ֆրանսեզը» համախմբել է մեծ դերասանների։ XVIII դարում թատրոնում կլասիցիզմի պալատա-ազնվականական և դեմոկրատա-լուսավորական միտումները սահմանազատվել են. «վոլտերյան» դերասաններ Ա. Լեկուվրյորը, Մ. Դյումենիլը, Ի. Կլերոնը, Ա. Լյոկենը, Ֆ.-Ժ. Տալման, Մ.-Մ. Գիմարը, պահպանելով կլասիցիզմի նորմերը, ձգտել են դեկլամացիայի, բեմական վարքագծի հոգեբանական հավաստիության։ Ֆրանսիական մեծ հեղափոխության տարիներին «Կոմեդի  Ֆրանսեզը» անվանվել է «Ազգի թատրոն»։ XIX-XX դարերի խոշորագույն դերասաններից էին Է. Ռաշելը, Ժորժը, Մարսը, Սառա Բեռնարը, Ժ. Մունե-Այուլլին, Ժաննա Սամարին։
Ռեալիստական ավանդույթները հիմնականում զարգացրել են կատակերգակներ Է. Գոն, Բ. Կոկլենը։ 1930-ական թվականներին թատրոնում գործել են ռեժիսորներ Ժ. Կոպոն, Լ. Ժուվեն, Շ. Դյուլենը, Գ. Բատին; Ներկայացվել են Պ. Կոռնելի, Ժ. Ռասինի, Մոլիերի, Պ. Մարիվոյի, Պ. Բոմարշեի, Ա. Մյուսսեի և այլոց երկերը։ Թատրոնի առաջատար դերասաններից են (1950-1960-ական թվականներ) Ժիզել Կազեդեզյուսը, Լուի Սենիեն, Ժան Մարեն, Ժաննա Մորոն, Մարիա Կազարեսը, ժ. Մեյերը, Մ. էսկանդը, Ժ. Բերտոն։ «Կոմեդի Ֆրանսեզը» ելույթներ է ունեցել արտասահմանում (1954, 1964, 1969, 1973 թվականներին՝ ԽՍՀՄ-ում)։


== Ծանոթագրություններ ==
Կառնուտի միջնակարգ դպրոց

Կառնուտի միջնակարգ դպրոց, ուսումնական հաստատություն ՀՀ Շիրակի մարզի Կառնուտ գյուղում։


== Պատմություն ==
Կառնուտի միջնակարգ դպրոցը պաշտոնապես հիմնադրվել է 1904 թվականին, Ալեքսանդրապոլի գավառի Դիրաքլար գյուղում, մինչ այդ գյուղում երեխաները գրաճանաչ են դարձել ծխական քահանայի մոտ։ Դպրոցի ֆինանսական ծախսերը մինչև Հայաստանի Առաջին Հանրապետության հիմնադրումը հոգացել է Մայր Աթոռը։ 1904 թվականին դպրոցն ունեցել է 3 դասարան և եղել է միայն տարրական կրթություն ապահովող կրթական հաստատություն։ 1930 թվականից դպրոցը դարձել է յոթնամյա։ Գյուղի
երեխաները իրենց միջնակարգ կրթությունը ստացել են հարևան Դուզքենդ (Ախուրյան) գյուղի միջնակարգ դպրոցում։ 1963 թվականից դպրոցը դարձել է ութնամյա, 1988-1989 ուստարում լրիվ միջնակարգ։ 1990 թվականին դպրոցը տվել է առաջին շրջանավարտը։ Աշակերտների թվաքանակը փոփոխվել է բնակչության թվաքանակի փոփոխությանը զուգընթաց։


== Շինություն ==
Կառնուտի միջնակարգ դպրոցի համար 1904 թվական հատուկ շենք չի հատկացվել, և այն գործել է գյուղացիներից մեկի տանը, ով հարմար է գտել սենյակ հատկացնել դպրոցի համար։ 2-րդ աշխարհամարտից հետո՝ 1947 թվականին հիմնադրվել է առաջին դպրոցական շենքը, 2-րդ դպրոցական շենքը շահագործման է հանձնվել 1986-1987 թվականին, որը 1988 թվականի Սպիտակի երկրաշարժի ժամանակ քանդվել է։ 1988 դեկտեմբերից 2002 թվականը դպրոցը գործել է տնակային պայմանններում։ Քարաշեն նոր կառույցը շահագործման է հանձնվել 2002 թվականի սեպտեմբերի մեկին, որտեղ էլ գործում է մինչև օրս։


== Իրականացվող կրթական ծրագրեր ==
Կառնուտի միջնակարգ դպրոցն իրականցնում է 4 կրթական ծրագիր.

նախադպրոցական (2007 թվականից գործում է նախակրթարան, համայնքում նախակրթարան չի գործում)
տարրական
հիմնական
միջնակարգ (ավագ)Իրականացվող բոլոր կրթական ծրագրերով դպրոցը լիցենզավորված է։


== Կառավարում ==
Դպրոցի ընթացիկ կառավարումը իրականացվում է ԿԳՆ կողմից սահմանված կարգին համապատասխան ընտրված գործադիր տնօրենի կողմից, ուսումնադաստիարակչական աշխատանքները կազմակերպում է տնօրենի տեղակալը։
Դպրոցի կառավարման խորհրդակցական մարմիններն են՝
Կառավարման կոլեգիալ մարմինը (Խորհուրդ)
Մանկավարժական խորհուրդ
Ծնողական խորհուրդ
Աշակերտական խորհուրդ։
Կառնուտի միջնակարգ դպրոցը անմիջականորեն ենթարկվում է ՀՀ Շիրակի մարզպետարանին, իսկ հիմնադիրը հանդիսանում է Հայաստանի Հանրապետության Կառավարությունը։


== Դպրոցի տնօրեններ ==
Մկրտիչ Հարությունյան
Կոլյա Կիրակոսյան
Լալա Կարապետյան 1986-1999 թվականներ
Ժորա Տաշչյան 1999-2002 թվականներ
Նադյա Առաքելյան 2002-2016 թվականներ
Արմինե Գևորգյան 16.12.2016 թվական - 16.03.2017 թվական
Հայկուհի Հովհաննիսյան 17.03.2017 թվականից մինչև օրս


== Ծանոթագրություններ ==


== Արտաքին հղումներ ==
Կառնուտի միջնակարգ դպրոցի կայք էջ Archived 2017-11-12 at the Wayback Machine.
Շիրակի մարզպետարանի պաշտոնական կայքում
Մնացորդային դեֆորմացիա

Մնացորդային դեֆորմացիա, դեֆորմացիայի այն մասը, որը պահպանվում է արտաքին ուժերի ներգործությունը վերացնելուց հետո։ Մնացորդային դեֆորմացիան ի հայտ է գալիս այն դեպքում, երբ դեֆորմացիայի հետևանքով առաջացող լարումները գերազանցում են մարմնի առաձգականության սահմանը։ Ուժի ազդեցությամբ՝ առանց նյութի հոծության մակրոսկոպիկ խախտումների առաջացող մնացորդային դեֆորմացիան կոչվում է պլաստիկ դեֆորմացիա։ Որոշակի պայմաններում բազմակի բեռնավորումից առաջացող մնացորդային դեֆորմացիաները կուտակվում են և հանգեցնում կոնստրուկցիայի քայքայմանը։ Մնացորդային դեֆորմացիայի օգտագործման վրա են հիմնված կռումը, քարշումը, գլոցումը և տեխնոլոգիական այլ պրոցեսներ։
Ակրիի պատերազմ

Ակրիի պատերազմ, զինված բախում Բրազիլիայի և Բոլիվիայի միջև, որը նաև ընթացել է Պերուի տարածքում։ տեղի է ունեցել 1899-1904 թթ (չնայած հիմնական ռազմական գործողությունները ընթացել են 1903-ին)։ Բախման պատճառը երկու երկրների ցանկությունն էր տիրանալ ոսկով և կաուչուկով հարուստ Ակրի երկրամասին, որը մինչ այդ Պերուի և Բոլիվիայի մասն էր կազմում։ Պատերազմն ավարտվեց Պետրոպոլիսի հաշտությամբ 1903 թ. նոյեմբերի 17-ին՝ Բրազիլիայի հաղթանակով։
Մետրիկական տարածություն

Մետրիկական տարածություն, բազմություն, որտեղ բոլոր անդամների միջև հեռավորությունները սահմանված են։


== Սահմանում ==

  
    
      
        M
      
    
    {\displaystyle M}
   մետրիկական տարածությունը իրենից ներկայացնում է կետերի բազմություն ֆիսքսված ֆունկցիայով, որը ցույց է տալիս հեռավորություն (մետրիկա) 
  
    
      
        d
        :
        M
        ×
        M
        →
        
          R
        
      
    
    {\displaystyle d\colon M\times M\to \mathbb {R} }
  , որտեղ 
  
    
      
        
          R
        
      
    
    {\displaystyle \mathbb {R} }
  -ով նշանակված է իրական թվերի բազմությունը։ Կամայական 
  
    
      
        x
        ,
        y
        ,
        z
        ∈
        M
      
    
    {\displaystyle x,y,z\in M}
   կետերի համար այդ ֆունկցիան պետք է բավարարի հետևյալ պայմաններին՝

 1. 
  
    
      
        d
        (
        x
        ,
        
        y
        )
        =
        0
        ⟺
        x
        =
        y
      
    
    {\displaystyle d(x,\;y)=0\Longleftrightarrow x=y}
    (նույնականության աքսիոմ)
 2. 
  
    
      
        d
        (
        x
        ,
        
        y
        )
        =
        d
        (
        y
        ,
        
        x
        )
      
    
    {\displaystyle d(x,\;y)=d(y,\;x)}
    (սիմետրիաի աքսիոմ)
 3. 
  
    
      
        d
        (
        x
        ,
        
        z
        )
        ⩽
        d
        (
        x
        ,
        
        y
        )
        +
        d
        (
        y
        ,
        
        z
        )
      
    
    {\displaystyle d(x,\;z)\leqslant d(x,\;y)+d(y,\;z)}
    (եռանկյան անհավասարություն) 

Այս սահմանումից հետևում է, որ հեռավորությունը դրական թիվ է (եռանկյան անհավասարության մեջ z = x) և x-ից y, y-ից x հեռավորությունները հավասար են։
Հեռավորություն գաղաարի ներմուծումը հանգեցնում է մաթեմատիկական անալիզի կարևոր գործողություններից մեկին՝ սահմանի անցմանը։


== Նշանակում ==
Սովորաբար 
  
    
      
        x
        y
      
    
    {\displaystyle xy}
   կետերի միջև հեռավորությունը մետրիկական տարածության մեջ նշանակվում է 
  
    
      
        d
        (
        x
        ,
        
        y
        )
      
    
    {\displaystyle d(x,\;y)}
   կամ 
  
    
      
        ρ
        (
        x
        ,
        
        y
        )
      
    
    {\displaystyle \rho (x,\;y)}
  :

Մետրիկական երկրաչափության մեջ ընդունված է 
  
    
      
        
          |
        
        x
        y
        
          |
        
      
    
    {\displaystyle |xy|}
   կամ 
  
    
      
        
          |
        
        x
        y
        
          
            |
          
          
            M
          
        
      
    
    {\displaystyle |xy|_{M}}
   նշանակումները։ Դասական երկրաչափությունում՝ 
  
    
      
        X
        Y
      
    
    {\displaystyle XY}
   կամ 
  
    
      
        
          |
        
        X
        Y
        
          |
        
      
    
    {\displaystyle |XY|}
  .
Վերխնեբիկուզինո

Վերխնեբիկուզինո (ռուս.՝ Верхнебиккузино, բաշկիրերեն՝ Үрге Бикҡужа), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 257 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վարանդ

Վարանդ Քյուրքչյան (Սուքիաս Հակոբի Գուրջյան, մարտի 10, 1954(1954-03-10), Թեհրան, Իրան), իրանահայ բանաստեղծ և թարգմանիչ։


== Կյանքն ու ստեղծագործական ուղին ==
Տարրական և միջնակարգ կրթությունն ստացել է Թեհրանի հայոց ազգային «Քուշեշ-Դավթյան» դպրոցում։ Ուսանել է հայերենագիտություն՝ Թեհրանի Ազատ համալսարանի օտար լեզուների ֆակուլտետում, ուր և դասավանդել է իբրև հայոց լեզվի և գրականության դասախոս։ Գրական առաջին փորձերը կատարել է «Ալիք պատանեկան» երկշաբաթաթերթում։ Այնուհետև աշխատակցել է Հայաստանի և Սփյուռքի մի շարք հանդեսների։1980-1995թվականներին Վարանդը եղել է Թեհրանի «Գեղարդ» երիտասարդական հրատարակչության և «Ներսես Շնորհալի» գրական-մշակութային ֆոնդերի կենտրոն-գրասենյակի վարիչ։ 1994 թվականին Վարանդը այցելել է Հայաստան։ «Առյուծասպանն ու արքան», «Նեմեսիսը», «Դերվիշ»-ն ու «Մեծ ջահակիրը» ստեղծագործություններ բազմաթիվ անգամ բեմականացվել են Թեհրանում և այլուր։ երկար տարիներ եղել է Իրանահայ գրողների միության նախագահ։ Այժմ «Ալիք» օրաթերթի խմբագրատանը վարում է գրականության և արվեստի բաժինը։


== Մրցանակներ և պարգևներ ==
«Բոհեմական օրագիրը» («Արևի ճամբով» ժողովածու, 1972) - «Ս. Ներսէս Շնորհալի» մրցանակ (Իրան)
«Մեղքի վարդերը» («Արևի ճամբով» ժողովածու, 1972) - «Վահան Թեքէյան» մրցանակ (Հայաստան)
«Կրկներևույթը» (Միրաժ) («Արևի ճամբով» ժողովածու, 1972) - «Գևորգ Մելիտինեցի» մրցանակ (Բեյրութ)
Հայաստանի «Հայ միասնության խաչ» կազմակերպությանը կատարած բարոյական օժանդակության համար պարգևատրվել է Ա. Մանթաշյանի անվան պատվոգրով։
1994 թվականին պարգևատրվել է Մեծի Տանն Կիլիկիոյ կաթողիկոսութեան Ս. Մեսրոպ Մաշտոցի անվան շքանշանով
2001 թվականին Էջմիածնի «Ս. Գրիգոր Լուսավորիչ» համալսարանի գիտական խորհրդի որոշմամբ՝ պարգևատրվել է պատվո դոկտորի կոչումով։
2004 պարգևատրվել է Հայաստանի Մշակույթի զարգացման բարեգործական հիմնադրամի ոսկե շքանշանով։


== Վարանդի հրատարակած աշխատությունները ==
Արևի ճամբով Թեհրան 1972
Արշավանք (պոեմ) Թեհրան 1973
Հոլովույթ Բեյրութ 1975
Հողմ հրոց (պոեմ) Թեհրան 1978
Արևաքար Թեհրան 1978
Շիրխորն ու շահը (պոեմ) Թեհրան 1979
Սիդհարտա (պոեմ-ազատ փոխառություն) Թեհրան 1980
Սուր և ստվեր Թեհրան 1982
Բոհեմական օրագիր Թեհրան 1988
Մեղքի վարդեր Թեհրան 1989
Անդենական շշունջներ Թեհրան 1989 (պրսկ.)
Նոր նեմեզիդա (պոեմ) Երևան 1993
Յովհաննու-14 (պոեմներ) Թեհրան 1994
Կրկներեվույթ (Միրաժ) Անթիլիաս 1998
Անվերադարձ Թեհրան 1999
Մեծ ջահակիրը (կոմպոզիցիա) Թեհրան 2000
Փրփուրից մրուր (ընտրանի) Թեհրան 2000
Գլխատում (պոեմ) Երևան 2003
Ջերմ ստվերներ Երևան 2003
Սավառնող աշուն  Թեհրան 2004 (պրսկ.)
Շիրխորն ու շահը (Առյուծասպանն ու արքան) (2-րդ տպագրություն)Անթիլիաս 2004
Սխրատեսիլ (երեք պոեմ) Թեհրան 2005
Տանգո 21։ Սիրային էջեր Երևան 2005
Դիմակ և հայելի Թեհրան 2007
Այս աչքերը Թեհրան 2008
Իմ հոգում արևն է Իրանի… Երևան 2009
Հայկ Դյուցազն Ձոն՝ Հայաստանի անկախության 4500-ամյակին, Թեհրան 2009


== Վարանդի երկերի թարգմանությամբ ==
Վարանդի ընտրանին պարսկերենի է թարգմանել ու հրատարակել պարսիկ անվանի հայագետ ու թարգմանիչ Ահմադ Նուրիզադեն։ Նրա ստեղծագործությունները թարգմանվել են՝ անգլերեն, ֆրանսերեն, ռուսերեն, ռումիներեն, պարսկերեն և ճապոներեն։


== Հղումներ ==


== Արտաքին հղումներ ==
Զայչիխա (Կատունի վտակ)

Անվան այլ կիրառումների համար տե՛ս՝ Զայչիխա (այլ կիրառումներ)Զայչիխա, գետ Ռուսաստանում, հոսում է Ալթայի երկրամասում, Ալթայի հանրապետություն։ Գետի ակունքը գտնվում է 606 կմ Կատուն աջ ձախ ափից։ Գետի երկարությունը 23 կմ է։


== Ջրային գրանցման տվյալներ ==
Ռուսաստանի ջրային գրանցման տվյալների համաձայն՝ գետը պատկանում է Վերին Օբի ավազային շրջանին, գետի ջրային-գյուղական հատվածը Բիյն է, գետային ենթավազանները՝ Բիյն և Կատունն են։ Գետի գետային ավազանը Վերին Օբն է՝ մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային օբյեկտի կոդը պետական ջրային գրանցման մեջ՝ 13010100312115100003137
Հիդրոլոգիական ուսումնասիրության կոդը՝ 115100313
Ավազանի կոդը՝ 13.01.01.003
Հիդրոլոգիական ուսումնասիրության հատորի կոդը՝ 15
Հիդրոլոգիական ուսումնասիրության թողարկման համարը՝ 1։


== Ծանոթագրություններ ==
Եվրատեսիլ 1994 երգի մրցույթ

«Եվրատեսիլ 1994 երգի մրցույթը» դարձել է Եվրատեսիլի 39-րդ մրցույթը և տեղի է ունեցել 2000 թվականի ապրիլի 30-ին Իռլանդիայի մայրաքաղաք Դուբլինի Point Theatre-ում։ Մրցույթի ազգային հեռարձակող կազմակերպությունը եղել է Raidió Teilifís Éireann (RTÉ)։


== Հղումներ ==
Եվրատեսիլի պաշտոնական կայք
Ֆունդան

Ֆունդան (պորտ.՝ Fundão), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հարավային ափի մարզում։ Մտնում է Լինյարիսի գավառի կազմի մեջ։ Բնակչությունը կազմում է 16 431 մարդ՝ 2009 թվականի տվյալներով։ Գրավում է 279,648 կմ2 տարածք։ Բնակչության խտությունը՝ 58,8 մարդ/կմ²։


== Պատմություն ==
Քաղաքը հիմնադրվել է 1933 թվականի հուլիսի 5-ին


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 246.638.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է 16.353,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,752 (տվյալները՝ ՄԱԿ-ի զարգացման ծրագրի)։


== Ծանոթագրություններ ==
Ժողովածու (549)

Ժողովածու (549), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 549 թվի տակ։ Ձեռագիրը գրվել է 1560 թվականին Ներսէս երեց գրիչի կողմից։ Գրված է թղթի վրա, որը ունի 15,2×10,3 չափս։ Ձեռագիրը կազմված է 186 թերթից։ Գրված է միասյուն, նոտրգրով։ Ունի կիսախորան լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 58ա, հետագայի՝ 78ա (18-րդ դար)։


== Բովանդակություն ==
Աբուսայիդայ Յաղագս կազմութեան մարդոյ։
Յաղագս բնութեան մարդոյ (ի չորից գոյացեալ)։
Յաղագս մարմնախաղութեան։
Կանոնք առաքելոցն։
Բժշկական։
Յաղագս սաղմոսաց։


== Ծանոթագրություններ ==
Ղիզիլ Աջլո

Ղիզիլ Աջլո (վրաց.՝ ყიზილ-აჯლო), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Բնակչություն ==
Ըստ 2002 թվականի մարդահամարի տվյալների, գյուղի բնակչությունը կազմում է 7124 մարդ, մեծամասնությունը՝ ադրբեջանցիներ։


== Ծանոթագրություններ ==
Աղբույրատնիք

Աղբույրատնիք, վայր Մեծ Հայքի Այրարատ աշխարհի Արագածոտն գավառում։ 1215 թվականին Վաչե Վաչուտյան իշխանը նվիրել է Սաղմոսավանքի Սիոն եկեղեցուն։


== Ծանոթագրություններ ==
Քեմալ Արըքան

Քեմալ Արըքան  (թուրքերեն՝ Kemal Arıkan, 1927 - հունվարի 28, 1982(1982-01-28)), թուրք դիվանագետ, որը 1982 թվականին ԱՄՆ Լոս Անջելես քաղաքում սպանվել է հայազգի Համբիկ Սասունյանի և Գրիգոր Սալիբայի կողմից։


== Վաղ տարիներ ==
Քեմալ Արըքանը ծնվել է 1927 թվականին Թուրքիայի Չորումի մարզի Իսքիլիփ քաղաքում։ Ավարտելով Անկարայի համալսարանի իրավագիտության ֆակուլտետը և Հարվարդի համալսարանը՝ սկսել է աշխատել պետական գերատեսչություններում։ 1955 թվականից աշխատանքի է անցել Թուրքիայի արտաքին գործերի նախարարությունում։ Ամուսնացած է եղել և ունեցել երկու երեխա։


== Աշխատանքային գործունեություն ==
Բացի Արտաքին գործերի նախարարությունում զբաղեցրած երկու պաշտոններից, աշխատել է նաև Պրահայի, Չիկագոյի, Կանբերրայի թուրքական դեսպանատներում և Սիդնեյի հյուպատոսարանում։ 1978 թվականին նշանակվել է Լոս Անջելեսում Թուրքիայի գլխավոր հյուպատոս։ Լոս Անջելեսը թուրքական դիվանագիտական ներկայացուցիչների համար ծանր աշխատավայր էր։ Նախորդ գլխավոր հյուպատոսներ՝ Մեհմեդ Բայդարը և փոխհյուպատոս Բահադըր Դեմիրն սպանվել էին 1973 թվականին։ Արըքանը իր երկու երեխաներին թողել էր Կանբերրայում, որտեղ նա աշխատում էր ավելի վաղ։ «Los Angeles Times»-ին տված հարցազրույի ժամանակ՝ Լոս Անջելեսում առկա ռիսկերի մասին հարցին, Արըքանը պատասխանել է․ «Դուք նախազգուշացնո՞ւմ եք»։


== Սպանություն ==
1982 թվականի հունվարի 28-ին ժամը 09։30-ին, Արըքանն իր տնից մեկնում էր աշխատավայր։ Երբ նա կանգ է առել կարմիր լույսի տակ, երկու զինված անձինք կրակել են նրա ուղղությամբ։ Նրա ուղղությամբ արձակվել է 14 կրակոց։ Զինված այդ մարդիկ եղել են Համբիկ Սասունյանը (իրական անունը՝ Հարի Սասունյան) և Գրիգոր Սալիբան։ Սպանությունից հետո Սալիբան անհետացել է, իսկ Սասունյանը ձերբակալվել է։ 1984 թվականին նա դատապարտվել է ցմահ ազատազրկման, առանց ներման իրավունքի։
2002 թվականին, դատախազությունը համաձայնվել է գործում ներառել «ազգային հողի» վրա սպանության իրականացման դրդումը, ինչը հնարավորություն է տվել Սասունյանին ներման հայց ներկայացնել։ Որպես նախապայման է սահմանվել մեղքի ընդունումն ու պաշտոնապես ներողություն խնդրելը։ «Ես մասնակցել եմ Քեմալ Արըքանի սպանությանը» բարձրաձայն կարդացել է Համբիկ Սասունյանը։ «Ես վերահաստատում եմ քաղաքական նպատակների հասնելու համար ահաբեկչական մարտավարության օգտագործումը։ Ես ներողություն եմ խնդրում Արըքան ընտանիքից»։ Կալիֆոռնիայի բանտի վաղաժամկետ ազատման խորհուրդը 2006, 2010 և 2013 թվականներին մերժել է Սասունյանին ներման շնորհելու խնդրանքը։ Ի վերջո, Խորհուրդը 2016 թվականի դեկտեմբերի 14-ին բավարարել է Սասունյանի դիմումը։ Թուրքիայի արտաքին գործերի նախարարությունը դատապարտել է Խորհրդի որոշումը, իսկ ԱՄՆ-ում թուրքական լոբբիստական խմբերը նամակով դիմել են Կալիֆոռնիայի նահանգապետ Ջերի Բրաունին՝ չեղարկել ներումը։ 2017 թվականի մայիսին Բրաունը չեղարկել է ներման որոշումը՝ վետո դնելով Խորհրդի որոշման վրա։ Իր մեկնաբանության մեջ Բրաունը նշել է, որ հավատացած է, որ Սասունյանը կարող է վտանգ հանդիսանալ հասարակության համար՝ հավելելով, որ սպանությունը եղել է դիվանագետի վրա կանխամտածված հարձակում, որը նախապատրաստվել է ավելի քան երկու շաբաթ։


== Ժառանգություն ==
Քեմալ Արըքանի անունով են կոչվել Ադանայի մարզի Փոզանթը քաղաքի և Այդընի մարզի Քուշադասը քաղաքի փողոցներ։


== Ծանոթագրություններ ==
Շահալամի խաչքար (Մաքենիսի վանք)

Շահալամի խաչքար, որը գտնվում է Հայաստանի Գեղարքունիքի մարզի Մաքենիս գյուղի եզրին, ձոր իջնող բլրալանջին Մաքենիսի վանական համալիրում։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.64/9.4.1)։


== Տեղադրություն ==
Խաչքարը հենած է վանական համալիրի պարսպի հյուսիսային պատին։


== Վիմական արձանագրություն ==
Խաչքարը ունի 3 տող վիմական արձանագրություն։

ԱՍՏՈՒԾՈՎ ԵՍ ՊԷՀՆԱՄՍ ԿԱՆԳՆԵՑԻ
ԶԽԱՉՆ ՄԱՒՐՆ ԻՄ ՇԱՀԱԼ
ԱՄԻՆ ԹՎ ՋԿԴ


== Տես նաև ==
Մաքենյաց վանք


== Ծանոթագրություններ ==
Համախարբերդցիական միություն

Համախարբերդցիական միություն, խարբերդցիների հայրենակցական միություն։ Հիմնվել է 1926 թվականին՝ դեռևս 1880-ական թվականների վերջից Բոստոնում (ԱՄՆ) գործող Խարբերդի, Հյուսեյնիկի, Քեսիրիկի, Բազմաշենի և այլ կրթասիրաց ու ուսումնասիրաց ընկերությունների և «Եփրատ» սանուց միության միավորումով։ Նպատակն էր Սովետական Հայաստանում հիմնել Նոր խարբերդ անունով ավան։ Այդ խնդրանքով Համախարբերդցիական միությունը դիմեց Սովետական Հայաստանի կառավարությանը, որը 1928 թվականի մարտի 21-ի որոշմամբ 1091 հա հողատարածություն հատկացրեց Նոր Խարբերդ ավանի համար։ Այդտեղ բնակություն հաստատելու համար խարբերդցիներ ներգաղթեցին Հունաստանից (1932 թվականին), Ֆրանսիայից (1936 թվականին), Սիրիայից, Լիբանանից, Ռումինիայից, Բուլղարիայից։ Համախարբերդցիական միությունը ակտիվորեն մասնակցում է համագաղութային հայրենասիրական միջոցառումներին, սերտ կապի մեջ է Նոր Խարբերդի հետ։ Համախարբերդցիական միության կենտրոնը Բոստոնում է, մասնաճյուղեր ունի ԱՄՆ-ի, Մեքսիկայի, Արգենտինայի, Ֆրանսիայի, Հունաստանի, Սիրիայի, Լիբանանի քաղաքներում։ Հրատարակել է «Խարբերդ և անոր ոսկեղեն դաշտը» պատմական, մշակութային և ազգագրական հուշամատյանը։
Պերեսկոկնա

Պերեսկոկնա (ռուս.՝ Перескокна), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Հարավային Ունգա գետի ձախ ափին՝ 35 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մորոզովկա (գյուղ, Մալինի շրջան)

Անվան այլ կիրառումների համար տե՛ս՝ ՄորոզովկաՄորոզովկա (ուկրաիներեն՝ Морозівка), գյուղ Ուկրաինայի Ժիտոմիրի մարզի Մալինի շրջանում։
2001 թվականի տվյալներով Մորոզովկա գյուղում բնակվում էր 231 մարդ։ Բնակավայրը զբաղեցնում է 1418 կմ² տարածք։ Բնակչության խտությունը կազմում էր 162,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աքիֆ Իսլամզադե

Աքիֆ Գեդիր օկլի Իսլամզադե (ադրբ.՝ Akif Qədir oğlu İslamzadə, օգոստոսի 8, 1948(1948-08-08), Բաքու, Ադրբեջանական ԽՍՀ, ԽՍՀՄ), ադրբեջանցի էստրադային երգիչ, Ադրբեջանի ժողովրդական արտիստ, Նախագահի պատվավոր թոշակառուն; Ադրբեջանական ԽՍՀ ժողովրդական արտիստ Սառա Ղադիմովայի որդին է։


== Կենսագրություն ==
Աքիֆ Իսլամզադեն ծնվել է 1948 թվականին Բաքվում։ 1979 թվականին ավարտել է Ադրբեջանի ժողովրդական տնտեսության ինստիտուտը (ներկա Ադրբեջանի տնտեսագիտական համալսարան)։ Երաժշտական կարիերան սկսվել է 1972 թվականին `որպես Ռաշիդ Բեհբութովի անվան երգի թատրոնի վոկալիստ։ 1976 թվականին աշխատել է Ադրբեջանի հեռուստառադիոընկերությունում ՛Թոֆիկ Ահմեդովի սիմֆոնիկ նվագախմբում։ Զինվորական ծառայության ավարտից հետո նա եղել է «Ազհամերգ»ի վոկալիստ էր։ 1992-1993 թվականներին եղել է Բաքվի մշակույթի վարչության պետ։
Նա դեբյուտներ է տալիս «Սարի գելին» և «Այս գիշեր» երգերով։ Նա 2016, 2017 և 2018 թվականներին պարգևատրվել է Ադրբեջանի նախագահի մրցանակով։ 2019 թվականի մայիսի 10-ին շնորհվել է Ադրբեջանի Հանրապետության Նախագահի պատվավոր կրթաթոշակ (Ադրբեջանում կա նման մրցանակ)։


== Ծանոթագրություններ ==


== Արտաքին հղումներ ==
Աքիֆ Իսլամզադե-«Ալա գյոզլում»
«Այս գիշեր»
«Սա Հայրենիք է»
«Երեկո»
Խարինկա (գյուղ, Պոչինկովսկի շրջան)

Խարինկա (ռուս.՝ Харинка), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցիգանովկա (գյուղ, Պերվոմայսկի շրջան)

Անվան այլ կիրառումների համար տե՛ս՝ ՑիգանովկաՑիգանովկա (ռուս.՝ Цыгановка), գյուղ Ռուսաստանի Նիժնի Նովգորոդի մարզի Պերվոմայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիփան Պետրոսյան

Սիփան Աստվածատուրի Պետրոսյան (25 հունվարի, 1990 թ., ՀԽՍՀ), հայազգի նախկին ֆուտբոլիստ, ներկայումս՝ ֆուտբոլային մարզիչ։ Զբաղեցնում է Շանհայի Յուվենթուսի ակադեմիայի տեխնիկական տնօրենի պաշտոնը։


== Կենսագրություն ==
Սիփան Պետրոսյանը ծնվել է 1990 թվականի հունվարի 25-ին հայկական պետական և ռազմական գործիչ, Արծիվ-Մահապարտների գումարտակի հիմնադիր, «Արծիվ-մահապարտներ» ՀԿ նախագահ, ՀՀ ՊՆ գեներալ-մայոր Աստվածատուր Պետրոսյանի ընտանիքում։
Հայաստանի ազգային հերոս, գնդապետ Վահագն Ասատրյանի քեռու որդին է։


== Կրթություն ==
1996-2004 թթ. - Երևանի N31 գերմանական դպրոց,
2004-2006 թթ. - Երևանի N134 դպրոց,
2006-2011 թթ. - Ֆիզիկական կուլտուրայի հայկական պետական ինստիտուտ, բակալավր։ Ստացել է մարզչի և ուսուցչի որակավորում,
2011-2016 թթ. - ՀՀ ԱԻՆ Ճգնաժամային կառավարման պետական ապագա։ Ստացել է մագիստրոսի աստիճան ինժեների մասնագիտությամբ,
2011-2016 թթ. - «Պրոգրեսս» համալսարան, ստացել է մագիստրոսի աստիճան Մենեջմենթ մասնագիտացմամբ,
2015 թ. ստացել է ՈՒԵՖԱ-ի մարզչական B կարգի լիցենզիա,
2018 թ. ստացել է ՈՒԵՖԱ-ի մարզչական A կարգի լիցենզիա։


== Կարիերան որպես ֆուտբոլիստ ==
1995-1998 թթ. - Փյունիկ ՖԱ, Երևան,
1999-2003 թթ. - Մուշ Քասախ,
2003-2006 թթ. - Բանանց ՖԱ, Երևան,
2011-2012 թթ. - Արարատ ՖԱ, Երևան,
2012-2013 թթ. - Քինգ Դելյուքս ՖԱ, Աբովյան։


== Մարզչական կարիերան ==
2011-2012 թթ. հանդիսացել է ՀՀ ԱԻՆ ֆուտբոլային թիմի գլխավոր մարզիչ,
2015-2018 թվականներին աշխատել է «Բանանց» ակումբում, հաջորդաբար զբաղեցրել մարզիչ-մեթոդիստի, Մ6, Մ9, Մ14, Մ16 հավաքականների գլխավոր մարզչի և Մ17 հավաքականի գլխավոր մարզչի օգնականի պաշտոնները։ Թիմի հետ նվաճել է ՀՀ գավաթ,
2018 թ. ապրիլից մինչև սեպտեմբերը գլխավորել է Չինաստանի Պույանգ քաղաքի դպրոցի ֆուտբոլի աղջիկների Մ17 հավաքականը,
2018-2019 թթ. գլխավորել է Հանչժոու քաղաքի Maple Education ընկերության Մ8 և Մ14 հավաքականները, ճանաչվել լավագույն մանկապատանեկան մարզիչ,
2019-2021 թթ. գլխավորել է Հանչժոու քաղաքի Maple Education ընկերության Մ5 և Մ16 հավաքականները, ինչպես նաև զբաղեցրել ընկերության գլխավոր մարզչի (մարզիչների տնօրենի) պաշտոնը,
2021 թ. հուլիս 1-ից զբաղեցնում է Շանհայի Յուվեթնուսի ակադեմիայի տեխնիկական տնօրենի պաշտոնը։


== Արտաքին հղումներ ==
Beabadoobee

Բեաթրիս Քրիսթի Լաուս (անգլ.՝ Beatrice Kristi Laus; հունիսի 3, 2000(2000-06-03), Iloilo City), նաև հայտնի է որպես Բեա Քրիսթի կամ beabadoobee, ֆիլիպինցի-բրիտանացի ինդի երգչուհի և երգերի հեղինակ։ 2018 թվականին ի վեր նա թողարկել է 5 մինի ալբոմներ Dirty Hit լեյբլում, և պլանավորում է աջակցել The 1975 խմբին իրենց 2020 թվականի փետրվարի Music for Cars շրջագայության բրիտանական մասում այնպես, ինչպես 2020 թվականի ապրիլի Հյուսիսային Ամերիկայով նրանց Notes on a Conditional Form շրջագայությանը։ 2020 թվականի մարտի դրությամբ Beabadoobee-ն ավելի քան 300 միլիոն սթրիմներ է հավաքել Spotify-ում։
Քրիսթին առաջադրվել է 2020 թվականի Brit Awards-ի աճող աստղի մրցանակին և նշվել է, որպես 2020 թվականի բեկումնային արտիստ BBC-ի կողմից կազմակերպված «2020 թվականի ձայն» հարցման արդյունքում։


== Վաղ տարիներ ==
Լաուսը ծնվել է Ֆիլիպինների Իլոիլո քաղաքում 2000 թվականի հունիսի 3-ին և շուտով տեղափոխվել է Լոնդոն իր ծնողների հետ։ Նա մեծացել է Արևմտյան Լոնդոնում, ֆիլիպինական երաժշտություն և 1980-ական թվականների փոփ և ռոք լսելով։ Դեռահաս լինելով, նա լսում էր այնպիսի ինդի ռոք արտիստներին, ինչպիսիք են Քարեն Օն, Yeah Yeah Yeahs-ը, Florist-ը և Ալեքս Ջին։ Նա հաճախում էր Sacred Heart High School ավագ դպրոցը և Hammersmith ակադեմիան։ Քրիսթին 7 տարի ջութակ է սովորել նվագել, մինչև 17 տարեկանում իր առաջին սեքնդ-հենդ կիթառ գնելը։ Նա ինքնուրույն սովորել է այդ գործիքը նվագել ՅուԹյուբի տարբեր տեսահոլովակների օգնությամբ։ Երաժշտությամբ զբաղվելու որոշումը նա ընդունել է Քիմյա Դոուսոնից ոգեշնչված։


== Ազդեցություն ==
Քրիսթին նշել է Էլիոթ Սմիթին, The Mouldy Peaches-ին, Pavement-ին, Mazzy Star-ին, The Beatles-ին, Simon and Garfunkel-ին և Դանիել Ջոնսթոնին որպես իր վրա ազդեցություն ունեցած արտիստների։
Քալիդը, Ջեյդեն Սմիթը և Մաթի Հիլին The 1975 խմբից համարում են իրենց Beabadoobee-ի երկրպագուներ։


== Սկավառակագրություն ==


=== Մինի ալբոմներ ===


=== Սինգլներ ===


==== Որպես առաջնային արտիստ ====


==== Որպես մասնակցող արտիստի ====


== Շրջագայություններ ==
Աջակցող

Clairo՝ Immunity Tour (2019)
The 1975՝ Music for Cars Tour (2020)
The 1975՝ Notes on a Conditional Form Tour (2020)


== Մրցանակներ և անվանակարգեր ==


== Ծանոթագրություններ ==
(4922) Լեշին

(4922) Լեշին (անգլ.՝ Leshin), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,62278 ա. մ., առավելագույնը մոտենում է 2,0247 ա. մ. հեռավորության վրա և հեռանում 3,2209 ա. մ.։ Արեգակի շուրջ մեկ ամբողջական պտույտ է կատարում 1551,46 երկրային օրվա ընթացքում, իր ուղեծրով շարժվելով միջինում 0,232039 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,17° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4922) Լեշին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)